《生子》
明代·韩日缵

将雏有赋意欣然，正值承恩赐沐年。照乘漫誇南海曲，含饴聊慰北堂前。

案头纸笔可能好，门外蓬弧喜再悬。未有满籯堪畀汝，一经敢望似韦贤。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。